Ŝemida lingvaro

La ŝemidaj lingvoj, fojfoje nomataj semidaj lingvoj, estas familio da tre disvastiĝintaj lingvoj, parto de la afrikazia lingvaro, parolataj norde de Saharo, kaj en Sud-Okcidenta Azio. Komuna trajto de iliaj gramatikoj estas la uzo de trikonsonantaj vortoradikoj. Kvin religie gravegaj lingvoj estas ŝemidaj: la amhara, la araba, la aramea, la geeza kaj la hebrea. Ankaŭ la kopta estas Afrikazia lingvo, sed ne ŝemida. En Eŭropo, la malta lingvo estas ŝemida.

Ŝemidologio aŭ semitismo estas branĉo de kompara lingvistiko, kiu studas la semidajn lingvojn, branĉon de la afrik-azia makrofamilio. 

 Kompono 
Preskaŭ senpolemike ekzistas la jenaj sublingvaroj de la ŝemidaj lingvoj:
 Araba lingvaro
 Araba lingvo: malnova, klasika, modernnorma, kaj modernaj dialektoj
 Malta lingvo (praido de la sicilia araba)
 Etiopa ŝemida lingvaro
 Nordaj etiopiaj lingvoj
 Geeza lingvo
 Tigraja lingvo
 Tigrea lingvo
 Sudaj etiopaj lingvoj
 Amhara lingvo
 Nordokcidenta ŝemida lingvaro
 Amorea lingvo
 Aramea lingvo
 Siria lingvo
 Kanaana lingvaro
 Amona lingvo
 Fenica lingvo kaj ties nord-afrika dialekto, la punika
 Hebrea lingvo (precipe la biblia hebrea)
 Ugarita lingvo
 Orienta ŝemida lingvaro
 Akada lingvo
 Eblaa lingvo
 Malnovsudaraba lingvaro
 Moderna sudaraba lingvaro
 Mehra lingvo

Iom pli polemike proponiĝis la jena superklasigo:

 Centra ŝemida lingvaro
 Arabaj lingvo kaj dialektoj kaj la malta
 Nordokcidenta ŝemida lingvaro
 Suda ŝemida lingvaro
 Etiopa ŝemida lingvaro
 Malnovsudaraba lingvaro
 Moderna sudaraba lingvaro
 Orienta ŝemida lingvaro

 Vidu ankaŭ 
 Judah ibn Kuraiŝ
 Ŝemo
 Ŝemidoj

 Bildaro